钦定古今图书集成/明伦汇编/氏族典/第405卷 > 《廖用贤尚友录》 > 吕安国
## 钦定古今图书集成/明伦汇编/氏族典/第405卷 > 《廖用贤尚友录》 > 吕安国

按《南齐书吕安国传》，“安国，广陵广陵人也。宋大明末，
安国以将领见任，为刘勔所称。泰始二年，勔征殷琰
于寿春，安国抄断贼粮道，烧其运车。琰退，安国勋第
一，封彭泽县男。未拜，改封锺武县，又改封湘南县男。
沈攸之事起，太祖以安国为湘州刺史，转右卫将军。
世祖即位，授司州刺史。永明二年，徙都督南兖五州”
诸军事、平北将军、南兖州刺史。四年，湘川蛮动，安国
督州兵讨之。有疾，征为光禄大夫。六年，迁领军将军。
八年，卒，谥肃侯。